1. **O le uluai faatinoga:**
	* **Fetauiga a gata (o le Atua ma atua o Aikupito); (Esoto 7:8-12)**
		+ Ua faailoa mai e le Atua o le lavea’iga o Isaraelu o se taua lea na Ia tau ai e faasaga atu i atua o Aikupito (Esoto 12:12; Numera 33:4).
		+ I lona palealii, o se faailoga o lona malosi, na ofuina e le Farao se gata-ula matagofie e fai ma sui o se atua fafine o Wadjet (o le igoa lea o se atua gata fafine). O le liuaina o se tootoo e avea o se gata, o le lu’iina tuusa’o lava lea e le Atua o lenei atua fafine (Esoto 7:10). Faamata ea e mafai ona ia puipuia Farao?
		+ Ona faataitai lea e Satani o se vavega e ala i togafiti faataulaitu a le au taulaitu (Esoto 7:11). Ae e le mafai ona ia fofoaina mai ai se ola; o ana gata ua na’o na foliga mai lava o gata. Peitai, na foafoaina e le Atua le gata ola, e mafai ona aina mea ola (Esoto 7:12).
		+ O lea ua faaalia e le Atua o Ia, e le’o se atua Aikupito, a’o Le e umia le malosi ma le pule silisiliese.
	* **O se loto faamaaaina (Esoto 7:13)**
		+ I le tusi o Esoto, e faaiva ona ta’ua mai ai le faamaaaina e le Atua o le loto o Farao (Esoto 4:21; 7:3; 9:12; 10:1; 10:20; 10:27; 11:10; 14:4; 14:8), ma le isi faaiva o taimi o loo ta’ua na faamaaaina ai e Farao o lona lava loto (Esoto 7:13; 7:14; 7:22; 8:15; 8:19; 8:32; 9:7; 9:34; 9:35).Tutusa lelei Ao ai na faamaaaina le loto o Farao?
		+ Ina ua mavae mala muamua e lima, o loo manino lava ona ta’ua mai na faamaaa ai e Farao lona loto (Esoto 7:13). O lona uiga, na ia teena lona tali lelei atu i le valaau a le Agaga Paia ina ia tuu faasa’oloto Isaraelu e o.
		+ Ina ua mavae le mala lona ono, ona faamaaa loa lea e le Atua o le loto (Esoto 9:12). E foliga mai ua laaloa e Farao le faitotoa o le salamo. Peita’i, i le mala lona fitu, na tuu atu ai ia te ia se isi lava avanoa, ae ua ia toe faamaaa lava i lona loto (Esoto 9:34-35 ).
		+ Talu mai lea taimi, ua ia faamaufaailogaina lona lava iuga. Ua oo loa ina faamaaaina e le Atua le loto o Farao ona sa maumaututu lava lana filifiliga i lona le fia salamo.
2. **O mala:**
	* **O mala ititi/feololo e tolu (Esoto 7:14-8:19)**
		+ *Mala muamua*: Toto - Aafiaga: Hapi, o le atua o le Naila
			- O le Naila, ma ona tafega, na maua ai le ola o Aikupito. Ae o ai na foafoaina puna o vai? Na faia e taulaitu se faatusa mo se suiga o le suavai, peitai latou te lei mafai ona toe faaliliuina i le suavai masani.
		+ *Mala lona lua*: Rane – Aafiaga: Eketi, o le atua o rane
			- Na toe faata’ita’iina foi e faataulaitu lea mala, peitai e lei mafai foi ona latou taofia
		+ *Mala lona tolu*: ‘Utu – Aafiaga: Geb, atua o le lalolagi
			- Foafoaina o le ola mai le efuefu o le eleele? (Kenese 1:24). E le toe i ai se masalosaloga e uiga i le amataga mai o mala: “O le aao lenei o le Atua” (Esoto 8:19). Ua iloa e taulaitu o le aao lava lea o le Atua, ma ua latou fifilemu ma ua le leoa lava i latou.
	* **Mala ogaoga e tolu (Esoto 8:20-9:12)**
		+ *Mala lona fa*: Garova – Aafiaga: Utita, atua fafine o taufusi
			- O se taimi muamua lea, na puipuia ai Isaraelu mai lea mala. O lenei foi na taitaiina atu ai Farao ia faia se feutana’iga, ae na mulimuli ane e lei faamanuiaina sa taofia pea lana pito-laau i lea feutana’iga.
		+ *Mala lona lima*: Faama’i manu – Aafiaga: Kunuma, o le foafoa o atua
			- E tele atua e i ai ulu o manu, o lea na faalumaina ai le toatele oi latou i lenei mala.
		+ *Mala lona ono*: Mai fulafula – Aafiaga: Sekimeti, atua o faamalologa
			- E oo lava i taulaitu e le mafai ona latou faamalolo i a’i latou lava (Esoto 9:11). Sa leai se masalosalo o Farao e uiga i le pogai o nei mala. Ae na ia filifili lava e teena le ifo atu i le Atua, ma na faatagaina e le Atua o ia ‘ia selesele i fua o lona lava fouvale (Esoto 9:12).
	* **Mala faatafuna’ina e tolu (Esoto 9:13-10:29)**
		+ *Mala lona fitu*: Uato’a – Aafiaga: Nati, atua fafine o le lagi, ma Setu, atua o afa:
			- Sa tofotofoina le faatuatua o tagata Aikupito. Oi latou o e na talitonu na faasaoina ola o a latou auauna ma a latou manu (Esoto 9:20). Sa lei talitonu Farao, ma e ui lava sa ia ta’uta’u atu lana agasala, ae sa lei faamaoni lana ta’utinoga (Esoto 9:27-30).
		+ *Mala lona valu*: Se akerise – Aafiaga: Nepa, o le atua o le saito
			- I le faatafuna’ina ai o Aikupito, na aioi atu ai tagata Aikupito lava ia iā Farao ina ia tuu atu Isaraelu e o (Esoto 10:7).
		+ *Mala lona iva*: Pouliuli – Aafiaga: Ra, o le atua o le la
			- Na i ai le pouliuli i le nuu atoa uma o Aikupito mo le tolu o aso (vagana ai Kosena le aai o loo i ai le fanauga a Isaraelu sa malamalama pea), ua le mafai ona toe tulai se tasi mai le mea sa nofo ai pe feiloai foi (Esoto 10:22). O se taimi na tuuina atu i ai e le Atua e mafaufau pe toe manatunatu ai, ao se avanoa e lei faaaogaina e Farao. E tuu avanoa lava le Atua i le tagata.